Document ID: 32011D0254
Publication Date: 2011-04-20

Title and Content:
KOMISIJAS LĒMUMS
(2011. gada 20. aprīlis)
par Vācijas, Itālijas un Rumānijas atsevišķu maksājumu aģentūru grāmatojumu noskaidrošanu attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2009. finanšu gadā
(izziņots ar dokumenta numuru C(2011) 2748)
(Autentisks ir tikai teksts vācu, itāļu un rumāņu valodā)
(2011/254/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 33. pantu,
apspriedusies ar Fonda komiteju,
tā kā:
(1)
Ar Komisijas Lēmumu 2010/263/ES (2) un 2010/722/ES (3) ir veikta visu maksājumu aģentūru grāmatojumu noskaidrošana par 2009. finanšu gadu, izņemot Vācijas maksājumu aģentūras “Bayern” un “Rheinland-Pfalz”, Itālijas maksājumu aģentūras “ARBEA” un Rumānijas maksājumu aģentūras “PARDF” grāmatojumus.
(2)
Pēc jaunas informācijas saņemšanas un papildu pārbaužu veikšanas Komisija var pieņemt lēmumu par Vācijas maksājumu aģentūras “Bayern” un “Rheinland-Pfalz”, Itālijas maksājumu aģentūras “ARBEA” un Rumānijas maksājumu aģentūras “PARDF” iesniegto grāmatojumu pilnīgumu, precizitāti un ticamību attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem.
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no ES finansējuma izslēdz izdevumus, kas nav veikti saskaņā ar ES noteikumiem,
IR PIEŅĒMUSI ŠO LĒMUMU.
1. pants
Ar šo ir noskaidroti Vācijas maksājumu aģentūras “Bayern” un “Rheinland-Pfalz”, Itālijas maksājumu aģentūras “ARBEA” un Rumānijas maksājumu aģentūras “PARDF” grāmatojumi attiecībā uz Eiropas Lauksaimniecības fonda lauku attīstībai (ELFLA) finansētajiem izdevumiem 2009. finanšu gadā.
Pielikumā ir norādītas summas, kas saskaņā ar katru lauku attīstības programmu un atbilstoši šim lēmumam ir atgūstamas no attiecīgajām dalībvalstīm vai tām izmaksājamas, tostarp tās summas, kuras radušās, piemērojot Regulas (EK) Nr. 1290/2005 33. panta 8. punktu.
2. pants
Šis lēmums ir adresēts Vācijas Federatīvajai Republikai, Itālijas Republikai un Rumānijai.
Briselē, 2011. gada 20. aprīlī

Classification:
Level 1 Categories: 100152
100146
100156
100161
100144
Level 2 Categories: 100177
100230
100282
100245
100187
Level 3 Categories: 5283
5576
2515
1155
2443
All Categories: 1542
2443
5283
5575
6013